CELEX: 62010TN0026
Language: el
Date: 2010-01-25 00:00:00
Title: Απόφαση στην υπόθεση T-26/10: Προσφυγή της 25ης Ιανουαρίου 2010 — Alibaba Group κατά ΓΕΕΑ — allpay.net (ALIPAY)

17.4.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 100/45
            
         Προσφυγή της 25ης Ιανουαρίου 2010 — Alibaba Group κατά ΓΕΕΑ — allpay.net (ALIPAY)
   (Απόφαση στην υπόθεση T-26/10)
   2010/C 100/69
   Γλώσσα στην οποία ασκήθηκε η προσφυγή: η αγγλική
   
      Διάδικοι
   
   
      Προσφεύγουσα: Alibaba Group Holding Limited (Grand Cayman, Cayman Islands) (εκπρόσωπος: M. Graf, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: allpay.net.Limited (Hereford, Ηνωμένο Βασίλειο)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 5ης Νοεμβρίου 2009 στην υπόθεση R 1790/2008-1, καθόσον με την απόφαση αυτή απορρίφθηκε η προσφυγή· και
            
         
               —
            
            
               να καταδικάσει το καθού στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Αιτούσα την καταχώριση του κοινοτικού σήματος: Η προσφεύγουσα
   
      Σήμα προς καταχώριση: Το λεκτικό σήμα «ALIPAY», για προϊόντα και υπηρεσίες των κλάσεων 9, 35, 36, 38 και 42
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η αντίδικος ενώπιον του τμήματος προσφυγών
   
      Αντιταχθέν σήμα ή σημείο: Καταχωρισμένο κοινοτικό λεκτικό σήμα «ALLPAY», για προϊόντα και υπηρεσίες των κλάσεων 9, 36, 40 και 42· καταχωρισμένο βρετανικό λεκτικό σήμα «ALLPAY.NET», για προϊόντα και υπηρεσίες των κλάσεων 9, 16, 36, 38 και 42· καταχωρισμένα σήματα Ηνωμένου Βασιλείου που περιέχουν τη λέξη «ALLPAY», για προϊόντα και υπηρεσίες των κλάσεων 9, 36, 40 και 42· μη καταχωρισθέντα προγενέστερα σήματα που περιέχουν τη λέξη «ALLPAY», που χρησιμοποιούνται στο εμπόριο στο Ηνωμένο Βασίλειο.
   
      Απόφαση του τμήματος ανακοπών: Δέχεται την ανακοπή για όλα τα επίδικα προϊόντα κει υπηρεσίες
   
      Απόφαση του τμήματος προσφυγών: Απορρίπτει εν μέρει την προσφυγή
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού 40/94 του Συμβουλίου (νυν άρθρου 8, παράγραφος 1, στοιχείο β’, του κανονισμού (ΕΚ) 207/2009 του Συμβουλίου) δεδομένου ότι το τμήμα προσφυγών εσφαλμένως έκρινε ότι υπήρχε κίνδυνος συγχύσεως μεταξύ των οικείων σημάτων.